CELEX: 32012D0498
Language: hu
Date: 2012-08-17 00:00:00
Title: 2012/498/EU: A Bizottság határozata ( 2012. augusztus 17. ) a 2010/2/EU és a 2011/278/EU határozatnak a CO 2 -kibocsátás-áthelyezés kockázatának jelentős mértékben kitett ágazatok és alágazatok tekintetében történő módosításáról (az értesítés a C(2012) 5715. számú dokumentummal történt)  EGT-vonatkozású szöveg

7.9.2012   
            
            
               HU
            
            
               Az Európai Unió Hivatalos Lapja
            
            
               L 241/52
            
         A BIZOTTSÁG HATÁROZATA
   (2012. augusztus 17.)
   a 2010/2/EU és a 2011/278/EU határozatnak a CO2-kibocsátás-áthelyezés kockázatának jelentős mértékben kitett ágazatok és alágazatok tekintetében történő módosításáról
   (az értesítés a C(2012) 5715. számú dokumentummal történt)
   (EGT-vonatkozású szöveg)
   (2012/498/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (1) és (13) bekezdésére,
   mivel:
   
               (1)
            
            
               A 2010/2/EU bizottsági határozat (2) a 2003/87/EK irányelv alapján meghatározza a CO2-kibocsátás-áthelyezés kockázatának jelentős mértékben kitett ágazatok és alágazatok listáját.
            
         
               (2)
            
            
               A 2011/278/EU bizottsági határozat (3) a 2003/87/EK irányelv 10a. cikke értelmében meghatározza a kibocsátási egységek harmonizált ingyenes kiosztásának uniós szintű átmeneti szabályait.
            
         
               (3)
            
            
               A CO2-kibocsátás-áthelyezés kockázatának jelentős mértékben kitett ágazatok és alágazatok listája minden évben további ágazatokkal vagy alágazatokkal egészülhet ki, amennyiben analitikus jelentés igazolja, hogy a listára felvenni kívánt ágazat vagy alágazat a tevékenységeire alapvetően kiható változás következtében megfelel a 2003/87/EK irányelv 10a. cikkének (14)–(17) bekezdésében szereplő feltételeknek.
            
         
               (4)
            
            
               Néhány olyan ágazat esetében, amelyről a 2010/2/EU határozat a 4 számjegyű NACE-kódok szintjén nem állapítja meg a CO2-kibocsátás-áthelyezés jelentős kockázatát, további bontásra került sor, és ennek nyomán vizsgálat tárgyává vált több olyan alágazat, amelynek bizonyos megkülönböztető sajátosságai az ágazat többi részéhez képest jelentősen eltérő hatásokra engedtek következtetni. A „Szövedék (paplan), fátyol, párnázat, tömő- és bélésanyag, nemez, nem szövött és egyéb termék üvegrostból (kivéve: a szövött kelme)” és a „Salakgyapot, kőzetgyapot és hasonló ásványi gyapotféle, valamint ezek keveréke, ömlesztve, lap vagy tekercs alakban” alágazatok vizsgálata során megállapítást nyert, hogy megkülönböztető jellemzőik alapján ezek az alágazatok egyértelműen elkülöníthetők a többi ágazattól és alágazattól, és eleget tesznek a 2003/87/EK irányelv 10a. cikkének (15) bekezdésében foglalt kvantitatív feltételeknek. A „Szövedék (paplan), fátyol, párnázat, tömő- és bélésanyag, nemez, nem szövött és egyéb termék üvegrostból (kivéve: a szövött kelme)” és a „Salakgyapot, kőzetgyapot és hasonló ásványi gyapotféle, valamint ezek keveréke, ömlesztve, lap vagy tekercs alakban” alágazatot ennek megfelelően fel kell venni a CO2-kibocsátás-áthelyezés kockázatának jelentős mértékben kitett ágazatok és alágazatok listájára.
            
         
               (5)
            
            
               A 2614-es 4 számjegyű NACE-kóddal jelölt „Üvegszálgyártás” ágazat alá két hatjegyű Prodcom-kóddal jelölt alágazat tagozódik: a „261411 Pászma, előfonat, fonal, vágott szál üvegrostból” és a „261412 Szövedék (paplan), fátyol, párnázat, tömő- és bélésanyag, nemez, nem szövött és egyéb termék üvegrostból (kivéve: a szövött kelme)” alágazat. A 261411 Prodcom-kóddal jelölt alágazat a 2010/2/EU határozat szerint a CO2-kibocsátás-áthelyezés kockázatának jelentős mértékben kitett alágazatnak minősül. Mivel a 261412 Prodcom-kóddal jelölt alágazat is felkerül a CO2-kibocsátás-áthelyezés kockázatának jelentős mértékben kitett ágazatok és alágazatok listájára, ezzel a 2614-es 4 számjegyű NACE-kóddal jelölt teljes ágazat le lesz fedve. Az ismétlés elkerülése és az egyértelműség érdekében ezért indokolt felvenni a lista 1.2. szakaszába a 2614-es 4 számjegyű NACE-kóddal jelölt ágazatot, valamint törölni a lista 2. szakaszából a 261411 Prodcom-kóddal jelölt alágazatot.
            
         
               (6)
            
            
               A 2010/2/EU és a 2011/278/EU határozatot ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Éghajlatváltozási Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/2/EU határozat módosítása
   A 2010/2/EU határozat melléklete e határozat I. mellékletének megfelelően módosul.
   2. cikk
   A 2011/278/EU határozat módosítása
   A 2011/278/EU határozat I. melléklete e határozat II. mellékletének megfelelően módosul.
   3. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2012. augusztus 17-én.
      
         
            a Bizottság részéről
         
         Connie HEDEGAARD
         
            a Bizottság tagja
         
      
   
   
      (1)  HL L 275., 2003.10.25., 32. o.
   
      (2)  HL L 1., 2010.1.5., 10. o.
   
      (3)  HL L 130., 2011.5.17., 1. o.
   
      I. MELLÉKLET
      A 2010/2/EU határozat melléklete a következőképpen módosul:
      
                  1.
               
               
                  Az 1.2. szakasz a 2613 kódszámú bejegyzés után a következő bejegyzéssel egészül ki:
                  
                              NACE-kód
                           
                           
                              Megnevezés
                           
                        
                              „2614
                           
                           
                              Üvegszálgyártás”
                           
                        
            
                  2.
               
               
                  A 2. szakasz a következőképpen módosul:
                  
                              a)
                           
                           
                              A következő bejegyzést el kell hagyni:
                              
                                          Prodcom-kód
                                       
                                       
                                          Megnevezés
                                       
                                    
                                          „261411
                                       
                                       
                                          Pászma, előfonat, fonal, vágott szál üvegrostból”
                                       
                                    
                        
                              b)
                           
                           
                              A szakasz a 26821400 kódszámú bejegyzés után a következő bejegyzéssel egészül ki:
                              
                                          Prodcom-kód
                                       
                                       
                                          Megnevezés
                                       
                                    
                                          „26821610
                                       
                                       
                                          Salakgyapot, kőzetgyapot és hasonló ásványi gyapotféle, valamint ezek keveréke, ömlesztve, lap vagy tekercs alakban”
                                       
                                    
                        
            
   
      II. MELLÉKLET
      A 2011/278/EU határozat I. mellékletében a referenciaként meghatározott „Ásványgyapot” termék bejegyzése helyébe a következő szöveg lép:
      
         
                     Referenciaként meghatározott termék
                  
                  
                     Az érintett termékek meghatározása
                  
                  
                     Az érintett folyamatok és kibocsátások meghatározása
                     (rendszerhatárok)
                  
                  
                     A 2010/2/EU határozatban a 2013. és 2014. évre meghatározott CO2-kibocsátás-áthelyezésnek való kitettség
                  
                  
                     Referenciaérték
                     (kibocsátási egység/t)
                  
               
                     „Ásványgyapot
                  
                  
                     Üveg, kőzet vagy salak felhasználásával előállított ásványgyapotból készült szigetelő termékek, hő-, hang- és tűzvédelmi szigetelési alkalmazás céljára.
                  
                  
                     Az olvasztás, szálhúzás és kötőanyag-injektálás, kezelés, szárítás és formázás gyártási lépcsőihez közvetlenül vagy közvetve kapcsolódó valamennyi folyamat beletartozik. A közvetett kibocsátások meghatározásához a rendszerhatárokon belüli teljes villamosenergia-fogyasztást veszik figyelembe.
                  
                  
                     Igen
                  
                  
                     0,682”